Golsfjeldet ligger ca 200 km. nordvest for Oslo, og der er flere måder at komme derop på.
Med fly og tog:
Den bekvemme løsning er at flyve til Oslo/Gardermoen og tage toget fra lufthavnsterminalen til Gol med et enkelt skift på Oslo Sentralstasjon. Togturen til Gol tager ca. 4 timer, og derfra er der ca. 30 min. med taxa til Oset. Vi hjælper gerne med at koordinere fælles taxatransport, hvis flere deltagere vælger denne transportform.
Med egen bil hele vejen:
Det tager ca. 10-11 timer inkl. et par pauser at køre fra København til Oset. Fra Oslo er der knap 200 km. Ud over udgifter til benzin/diesel, skal der påregnes udgifter til at krydse Øresund eller Skagerrak samt til vejafgifter i Norge. Turen med egen bil er den billigste og mest fleksible måde at komme afsted på. Husk at medbringe snekæder for en sikkerheds skyld. Afhængig af føre og bil kan de blive nødvendige.
Med bil og færge:
I kan også begynde ferien med at sejle til Norge med bilen ombord på en færge og derfra selv køre det sidste stykke til Oset. Fra Sjælland kan man sejle København-Oslo, og fra Jylland kan man sejle Frederikshavn-Oslo, Hirtshals-Langesund og Hirtshals-Larvik. Husk at bestille plads i god tid.